AUBERIVE  ( 8 )       Douar Hon Promesaoù   ( 1 )     e koun Annemarie Schwarzenbach        Bez laouen ! Sell ouzh al lech peurvat , war-du peurbadelezh an amzer-vuhez  !   Enskrivadur war vez Nebamon , e-pad ren Jehoutimez ( Thoutmosis IV ) , pevarzekvet kantved a-raok Jezuz-Krist .     ... Ar choumoul a garan ... Koumoul o tremen ... Du-hont ... Du-hont ...  Kaerat koumoul  !   Charles Baudelaire -  Spleen Pariz  , An Estren .            1  - ... Dre lukanig al lestr , lanvad ar choumoul roz ha louet a varellas echonder bras-divent ar meurvor atlantel , ken tenval e-unan , gant takadoù aour an heol o tispakan tamm-ha-tamm a uch an dremmwel .  Krog e oa an deiz da choulaouin , ha ret an noz , war un dro , da rein buhez da gened un devezh dibar evel hini distro ur veajourez hirgortozet .  Ur souezh vras e oa bet , pa welas anezhi o tont davetan ...   Iskis e kavan ... ho kwelet o lenn an danevell-se ... , emezi en ur valbouzat ken diaes .  ... Din-me ivez e plij kalz , e kendalchas neuze , goude ur predig-amzer a zidrouz ...  Ar goantenn a seblantas diabafin , da choude , hag e komzas re vuan , evel ma vije bet choant dezhi da guzhat he fromm .   ... Carson he doa ur geneilez vat dezhi , dont a ra da sonj din , Annemarie Schwarzenbach he anv ...  - Un  amourouzez  kentoch , a drochas , dinerzhet , e vouezh , lentik ha ruz e zremm gant ar vezh ,  hag a veze laret diouti , war am eus klevet , edo o vale war an douar-man he fas vrav a aelez digonfort  . ( 1 ) Ur vaouez a vije bet lavaret diwar he fenn e oa ur fulenn a blach , ma vije bet ur paotr , hervez an Achantour , Tomaz Mann .  Ruzian a reas he divougenn ivez , pa glevas e gomzoù diwezhan .  Diaes oa lakaet he spered , e gwirionez ,  en abeg mhe doa , re vuan , a sonjas , gant komzennoù birvidik a-leizh , diskuliet he chalon dezhan , marteze .   ... Lennet m eus an dra-se , me ivez , a anzavas , nechet , a-benn ur predig amzer .  He mouezhig sklintin , deuet gwan ha faezhet , a glaske breman choarzhin .  Dasorchin a reas gorrek en e spered , koulskoude , dreist e chlachar ,  tan o yaouankiz gwall zibreder , o lakaat ennan , war-lerch , skeudennoù rik hag envorennoù dech a zibune dan daoulamm !  Anavezet en doa anezhi , a-benn ar fin !  Ar from a gemeras , en ivez , o lakaat ur gridienn da redek dre e gorf ...        2 - Sonjal a reas en amzer ma oa chomet ganti , e Kernevez , o skian asamblez war erch o doa graet gantan o  Menez Hud  ( 2 ) , a-us dar  Chaeran Koumoul  ( 3 ) , evel breman ...  Dalchet en doa he chomzoù sart , a zassonne choazh en e envor :   Virjinia Richmond eo va anv ... Din da chouzout , ez omp Iwerzhoniz , pe Gembreiz a orin ... Met , diouzh va zud , e red ivez gwad gall en hor gwazhied !    Buan-buan , a sonjas dezhan , ken bev ha lemm e tiskouezhe bezan he spered !  Ha goude-se , evit rein brud dhe diagentiezh , e oa aet a-herr war-draon , evel un tenn , gant an diribin ...  Chomet e oa simudet gant he choarzh , hini edo o paouez klevout a-nevez , ken sklintin , hag e doa graet un tammig goap outan .    Oro , sé Do Bheatha Bhaile  !  ( 4 )   Gant fent , he doa kroget da vouskanan ur ganaouenn gozh ouezelek .     Mile failte romhat ... Thuas ar an ard ! Sa speir  ... ( 5 )  Hag , evel boaz , en doa gouzanvet mil boan evit heulian anezhi !  Diaes e kave mirout outan a chom difrom ha dichoarzh , a-wechoù , pa sonje enni hag en deizioù-se ken plijus e  amzer-dremenet ...       ( Da Vezan Kendalchet )      ___   Notennoù  :    1 -  Lavaroù Roger Martin Du Gard , bet meneget e-barzh levr Josyane Savigneau ,  Carson McCullers , Ur Galon a Blach Yaouank  ( C. McCullers , Un Coeur de Jeune Fille ) , Stock , 1995 .  2 -  Ar Menez Hud  ( Der Zauberberg ) , 1924 , gant Thomas Mann , Priz Nobel 1929 .  3 -  Spleen Pariz , An Estren  ( Le Spleen de Paris , LEtranger ) , gant Charles Baudelaire , Librairie Générale Française , 1972 , 1998 .  4 - Kanaouenn iwerzhonek hengounel .    Oro , sé Do Bheatha Bhaile  ! = Salud  dit , ra vezi deuet-mat ez kêr dit-te !  5 -   Mile failte romhat ... Thuas ar an ard ! Sa speir ... Gerioù gouezelek = Mil degemer dit ... War an uhel !... En oabl ...    ___    DAN AR WERN -  Auberive  ( Trede Kelch ) - 8 -  Douar Hon Promesaoù  ( 1 ) - Kerzu  2001 / Du 2002 - Bet embannet war AL LIAMM 348 , e Chwrever 2005 - Pep gwir miret strizh / Tous droits réservés / All rights reserved - Breton Version / E Brezhoneg .   Auberive   , Copyright 2006 .